הידאקי אנו

הִידֵאָקי אַנּוֹ (ביפנית: 庵野 秀明; נולד ב-22 במאי 1960) הוא במאי קולנוע יפני שהתפרסם בעקבות סדרת הטלוויזיה "נאון ג'נסיס אוונגליון" ששודרה בטלוויזיה היפנית בשנת 1995 והסרטים שנוצרו בעקבותיה.

ביוגרפיה 
אנו התחיל את הקריירה הקולנועית שלו כאנימטור. בין השאר עבד כמעצב תחת הבמאי הנודע הייאו מיאזאקי בסרט המדע הבדיוני האקולוגי "הנסיכה מעמק הרוחות".

לאחר שביים את האנימציה לסרט Wings of Honnemaise הפך אננו לבמאי מרכזי בחברת ההפקות היפנית GAINAX וביים את סדרות האנימה Gunbuster ו- Nadia: Secret of the blue water.
בעקבות הפקת הסדרה Nadia, שבה הוגבל החופש האמנותי שלו, ועל אף הצלחתה, נכנס אננו לתקופת דיכאון עמוק, שארכה ארבע שנים. את התובנות שהשיג בסיום תקופה זו ביטא ביצירה שבזכותה נתפרסם, הסדרה "נאון ג'נסיס אוונגליון", שכללה 26 פרקים וגררה שני סרטים נוספים שהופיעו כשנתיים לאחר סיום שידורה, וגם סדרת סרטי ריבוט שהחלה לצאת ב-2007.

מאז אוונגליון ממשיך אנו ליצור סרטים בסגנון האנימה וגם סרטים חיים. סרטיו כוללים אקספרימנטליות קולנועית עם מחשבה מופשטת, ועיסוק ברגשות אנושיים ובנפש האנושית.

פילמוגרפיה
 Gunbuster
 Nadia: The Secret of Blue Water
 נאון ג'נסיס אוונגליון
 Evangelion: Death and Rebirth
 The End of Evangelion
 Kare Kano
 Love & Pop
 Revival of Evangelion
 Shiki-Jitsu
 Cutie Honey
 Rebuild of Evangelion
 Shin Godzilla

כשחקן 

 טעם התה (2004)
 Funky Forest (2005)

קישורים חיצוניים

אמנים שעל שמם כוכב לכת מינורי
במאי קולנוע יפנים
אנימטורים יפנים
יפנים שנולדו ב-1960